รัฐบาลไทย-ข่าวทำเนียบรัฐบาล-“เอนก” ยันไม่เกี่ยวข้องอดีต อจ. มหา’ลัยเอกชนดังเอี่ยวปมซื้อขายผลงานวิจัย ย้ำชัดไม่เคยเป็นทีมงาน
วันพุธที่ 8 กุมภาพันธ์ 2566
“เอนก” ยันไม่เกี่ยวข้องอดีต อจ. มหา’ลัยเอกชนดังเอี่ยวปมซื้อขายผลงานวิจัย ย้ําชัดไม่เคยเป็นทีมงาน
“เอนก” ยันไม่เกี่ยวข้องอดีต อจ. มหา’ลัยเอกชนดังเอี่ยวปมซื้อขายผลงานวิจัย ย้ําชัดไม่เคยเป็นทีมงาน สั่งปลัดกระทรวง อว.เอาผิดพวกทุจริตทางวิชาการ
“เอนก” ยันไม่เกี่ยวข้องอดีต อจ. มหา’ลัยเอกชนดังเอี่ยวปมซื้อขายผลงานวิจัย ย้ําชัดไม่เคยเป็นทีมงาน สั่งปลัดกระทรวง อว.เอาผิดพวกทุจริตทางวิชาการ ขณะที่ กกอ. จี้ทุกมหา’ลัยเร่งตรวจสอบอาจารย์ในสังกัด ขีดเส้นรายงานผล 15 ก.พ.นี้
เมื่อวันที่ 18 ม.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) กล่าวถึงกรณีที่มีข่าวว่ามี “อดีตทีมงาน รมต.เอนก” เข้าไปเกี่ยวข้องกับการซื้อขายงานวิจัยและบทความวิชาการ ตนขอชี้แจงว่าบุคคลที่ถูกกล่าวอ้างนั้นไม่เคยเป็นทีมงานของตนแต่อย่างใด เป็นอาจารย์คณะรัฐศาสตร์ ม.รังสิต ในสมัยที่ตนเป็นอธิการบดีวิทยาลัยรัฐกิจ ซึ่งเวลานั้นตนและผู้บริหารก็สงสัยในพฤติกรรมของบุคคลดังกล่าวที่ส่อถึงความไม่ตรงไปตรงมาทางวิชาการ และได้เฝ้าระวังมาตลอด และ ม.รังสิต ขณะนั้นก็ได้ดําเนินการสอบสวนบุคคลดังกล่าวด้วย
“ขอยืนยันว่าที่ผ่านมาตนให้ความสําคัญกับการจัดการการผิดจริยธรรมและเอาเรื่องพวกทุจริตทางวิชาการนี้มาตั้งแต่เป็นผู้บริหารที่ ม.รังสิต และเมื่อเป็น รมว.อว. ก็จัดการกับเรื่องนี้อย่างชัดเจน ต่อเนื่อง และในครั้งนี้ก็เช่นกันที่ได้มอบหมายให้ ศ.ดร.นพ.สิริฤกษ์ ทรงศิวิไล ปลัดกระทรวง อว. และคณะกรรมการการอุดมศึกษา (กกอ.) ดําเนินการจัดการตรวจสอบ ติดตามและลงโทษผู้กระทําผิดอย่างรวดเร็ว รวมถึงหาแนวทางป้องกันในอนาคต” ศ.(พิเศษ) ดร.เอนก กล่าว
ขณะเดียวกัน เมื่อวันที่ 17 ม.ค. กกอ. ได้มีการจัดประชุมที่สํานักงานปลัดกระทรวง อว. (สป.อว.) เพื่อพิจารณามาตรการต่างๆ ในประเด็นที่เป็นข่าวเรื่องซื้อผลงานวิจัย โดยหลังการประชุม ศ.ดร.ศุภชัย ปทุมนากุล รองปลัดกระทรวง อว. ในฐานะเลขานุการ กกอ. เปิดเผยว่า กกอ. มีมติสําคัญ 4 เรื่องด้วยกัน คือ 1. ให้ สปอว แจ้งให้ มหาวิทยาลัยทุกแห่ง ทําการตรวจสอบบุคลากรในสังกัด หากพบว่ามีข้อสังเกตที่จะนําไปสู่ความผิดจริยธรรมดังกล่าว ให้ทําการตรวจสอบอย่างยุติธรรมและรวดเร็ว และขอให้รายงานการดําเนินการแก่ สป.อว. ในครั้งแรก ภายในวันที่ 15 ก.พ. นี้
2. หากเป็นที่แน่ชัดว่า บุคลากรในสังกัดทําผิดจริยธรรมดังกล่าว ให้ดําเนินการลงโทษตามระเบียบของมหาวิทยาลัยอย่างเข้มงวด และแจ้งให้ สป.อว. ทราบ เพื่อให้ สป.อว. ดําเนินการตามมาตรา 70 และ 77 แห่ง พ.ร.บ. อุดมศึกษา พ.ศ.2562 ที่ระบุว่า “ห้ามมิให้ผู้ใด จ้าง วาน ใช้ให้ผู้อื่นทําผลงานทางวิชาการเพื่อไปใช้ในการเสนอเป็นส่วนหนึ่งของการศึกษาในหลักสูตรการศึกษาระดับอุดมศึกษาหรือเพื่อใช้ในการทําผลงาน ซึ่งเป็นส่วนหนึ่งของการขอตําแหน่งทางวิชาการ หรือเสนอขอปรับปรุงการกําหนดตําแหน่ง การเลื่อนตําแหน่ง การเลื่อนวิทยฐานะหรือการให้ได้รับเงินเดือนหรือเงินอื่นในระดับที่สูงขึ้น ทั้งนี้ ไม่ว่าจะมีประโยชน์ตอบแทนหรือไม่ก็ตาม ห้ามมิให้ผู้ใดรับจ้างหรือรับดําเนินการตามวรรคหนึ่ง เพื่อให้ผู้อื่นนําผลงานนั้นไปใช้ประโยชน์ในการดําเนินการตามวรรคหนึ่ง เว้นแต่เป็นการช่วยเหลือโดยสุจริตตามสมควร โดยหากผู้ใดฝ่าฝืนจะต้องระวางโทษจําคุกไม่เกิน 3 ปี หรือปรับไม่เกิน 6 หมื่นบาท หรือทั้งจําทั้งปรับ” รองปลัดกระทรวง อว.กล่าวและว่า
3. กกอ. ได้มอบหมายให้คณะอนุ กรรมการเกี่ยวกับการส่งเสริมและพัฒนาการวิจัยและนวัตกรรม ที่มี ศ.วิชัย ริ้วตระกูล เป็นประธาน ดําเนินการติดตาม ตรวจสอบ และสนับสนุนการดําเนินการของมหาวิทยาลัย ในการสอบสวนผู้กระทําผิด รวมถึงหาแนวทางและวิธีป้องกันการกระทําผิดจริยธรรมดังกล่าว และ 4. ให้ สปอว.หารือกับองค์กร หน่วยงานต่างๆ ที่เกี่ยวข้อง เช่น ที่ประชุมอธิการบดี (ทปอ.) ทุกแห่ง สภาคณบดีในสาขาวิชาต่างๆ เพื่อวางกลไกในการตรวจสอบการกระทําผิด การป้องปราม และการแจ้งเบาะแสที่อาจจะมีการกระทําผิดเพื่อให้มีการแก้ปัญหาอย่างทันท่วงที